Invitasjon til årsmøte i Nord-Trøndelag HIFO 11. april 2005. kl 1930 

Møtested ”Nylåna”, Røstad, Levanger

Program for årsmøtet:

1 Faglig del v/ Jon Reitan/Trond Risto Nilssen: ”Shtetl - spor fra en tapt verden” På leting etter gamle jødiske kirkegårder i Polen.
2. Årsmøte

· Valg av ordstyrer og referent

· Årsmelding

· Regnskap

· Budsjett (legges fram på årsmøtet)
· Aktivitetsplan

3. Framlegg til årsmøtet

På årsmøtet vil dette forslaget til resolusjon fra Nord-Trøndelag HIFO til årsmøtet i HIFO bli lagt fram:
Kostnadsnivå og prisutvikling på nasjonale historikerkonferanser. Forslag til uttalelse fra årsmøtet i HIFO Nord-Trøndelag 11.4.2005

Gjennom mange år har historikere fra hele Norge møttes til faglige foredrag, diskusjoner og sosialt samvær på en rekke nasjonale konferanser og seminarer. Her har historiearrangementene i regi av HIFO hatt særlig betydning (De norske historikerdagene og HIFO-seminaret). Disse arrangementene har vært nasjonale samlingsplasser for hele historikerlauget: studenter, forskere, lærere og universitetsansatte fra hele landet. 

HIFO Nord-Trøndelag mener å se en tendens til økende utgifter og høyere kostnader for deltakerne på disse arrangementene. Årsmøtet i lokallaget ser med bekymring på denne utviklinga. Vi frykter at høye priser vil gjøre det vanskelig for mange grupper å delta på disse konferansene. I vårt lokallag finnes mange medlemmer som ikke har egne driftsmidler eller forskningsbudsjetter som kan brukes for å finansiere dyre seminarer og konferanser. 

Årsmøtet i HIFO Nord-Trøndelag ber derfor sentralstyret i HIFO arbeide for at utgiftsnivået på historikerkonferanser i HIFO-regi holdes nede, slik at disse arrangementene fortsatt kan være samlingspunkt for hele historikerlauget. 

For styret

Olav L’Orange

Nord-Trøndelag HIFO
Årsmelding for perioden 14.06.04-11.04.05

Styrets sammensetning:

Styret har i meldingsperioden bestått av: Olav L’Orange, leder, Hilde Gunn Slottemo sekretær, Trond Risto Nilssen, kasserer, Sissel Flor Lien, skolekontakt og Marianne Soleim, styremedlem. Jarle Skei har representert foreningen i Nord Trøndelag Kulturvernråd og Svein Alstad har vært revisor.

Styrets arbeid

Styret har, i tillegg til årsmøtet hatt 8 møter og behandlet 29 saker.

Aktiviteter

NT-Hifo har i meldingsperioden:

- vært medarrangør, sammen med N-T fylkeskommune (NTFK) og Stiklestad Nasjonale Kultursenter (SNK) av 200-årsmarkeringen av delingen av Trondhjems Amt i to deler og dermed skapelsen av Nord Trøndelag fylke. Arrangementet, som også inngikk i programmet for Forskningsdagene hadde navnet ”Hva Kongen har delt, kan bare Kongen sammenføye” Tittelen vant i den anledning en pris for beste arrangementsnavn.

- vært medarrangør og bidragsyter til fagseminaret ”Kampen om Fortiden ” som ble gjennomført på SNK17. og 18 nov. Dette var et stort arrangement med 10 foredragsholdere, et omfattende sosialt program, en teaterforestilling og 50 deltakere fra hele Norge pluss andre nordiske land. Vi har fått mange positive tilbakemeldinger for et høyt faglig nivå. Konferansen ble gjennomført fullt ut i samsvar med programmet.

- gjennomført forhandlinger med Trønder-Avisa og sondert interessen i aktuelle fagmiljøer for å bidra til en fast populærvitenskapelig spalte med tyngdepunkt innenfor humaniora og samfunnsfag. Prosjektet har foreløpig tittelen ”Verdt å Vite ”. Vi ser for oss en igangsetting før sommeren.

- planlagt og utsatt det påtenkte seminaret om læreverk i historiefaget i den videregående skolen. Seminaret måtte utsettes av arrangementstekniske grunner, men vil bli arrangert i forbindelse med skolenes fagdag i november 2005 

- lagt ned mye arbeid i forberedelsene til foreningens bidrag til den regionale 2005-markeringen. Denne vil ha form av et seminar på SNK i september 2005. Arrangementet har arbeidstittelen: ”Inn i unionen og ut av unionen” og vil ta for seg noen andre unionsforhold enn vårt eget. Foreningen har fått kr 40.000 i støtte fra fylkeskommunen til dette arrangementet

- brukt tid på å komme i et godt arbeidsmessig og økonomisk samarbeidsforhold til SNK, som nå er foreningen viktigste presentasjonsarena.

Årsmøtet.

Årsmøtet ble arrangert på SNK den 14.06.04.  Det ble innledet med et faglig foredrag av Hilde Gunn Slottemo: ”Likhetsnormer og ansvarlighetsideal,- presentasjon av et doktorgradsprosjekt”. Ellers behandlet årsmøtet vanlige årsmøtesaker. Hele styret stilte til gjenvalg, i tillegg ble det utvidet med et styremedlem: Marianne Soleim.

Aktivitetsplan for neste arbeidsår:

· Gjennomføre 2005-seminaret ”Inn i unionen, ut av unionen” i september 2005 i samarbeid med SNK

· Bidra til og være medarrangør til et fagseminar om ”Minnesteder” på SNK i november 2005.

· Gjennomføre et fagkritisk seminar med blikk på læreverkene i historie i den videregående skolen i forbindelse med skolens fagdag i nov 2005.

· Sluttføre planleggingen og iverksette ”Verdt å vite” prosjektet i løpet av 2005 

· Styrke samarbeidsrutinene med kulturvernrådet og SNK

Olav L’Orange (sign)

Hilde Gunn Slottemo(sign)

Sissel Flor Lien (sign)

Trond Risto Nilssen (sign)

Marianne Soleim (sign)

	Regnskap for HIFO Nord-Trøndelag 2004/2005
	
	
	

	Inntekter
	
	
	

	Overføring fra 2003
	
	5961,03
	

	Overføring HIFO
	
	
	

	Renter 2003
	
	
	

	Nord-Trøndelag Fylkeskommune 31/12-2004
	
	5000,00
	

	
	
	
	

	
	
	
	

	
	
	
	

	
	
	
	

	Utgifter
	
	
	

	Annonsering forskningsdagene på HiNT 2004
	500,00
	
	

	Overføring til SNK til seminaret "Kampen om fortiden"
	5000,00
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	Sum
	5500,00
	10961,03
	

	Balanse pr. 29.03.05
	
	5461,03
	

	
	
	
	

	
	
	
	

	
	
	
	


